Id-Deputata Laburista Rosianne Cutajar fetħet kawża ta' libell kontra l-awtur Mark Camilleri minħabba li skontha għamel "dikjarazzjonijiet malafamanti" fil-konfront tagħha fil-ktieb 'A Rent Seeker's Paradise'. Fil-ktieb tiegħu Camilleri jallega li Cutajar kellha relazzjoni intima mal-akkużat bl-assassinju ta' Daphne Caruana Galizia, Yorgen Fenech. Fuq Facebook Rosianne Cutajar qalet li mhux se tħalli lil min jipprova jikseb popolarità b'kitbietu għall-iskapitu tal-integrità tagħha. Hija kompliet tgħid li bħal kulħadd, hi umana u għandha familja. Taħt il-post tagħha Camilleri weġibha li jekk kienet imħassba dwar il-familja tagħha kien messha qieset l-imġiba tagħha. Hu temm il-messaġġ billi qallha "Good luck … se jkollok bżonnha!" Fil-ktieb Camilleri kiteb li "Rosianne kellha relazzjoni intima mal-allegat qattiel ta' Daphne, Yorgen Fenech, li taha flus korrotti bl-iskuża li kienet għenitu jagħmel kuntratt ta' proprjetà. Waqt li Cutajar kienet qed tgawdi l-ħin tagħha fuq il-post tax-xogħol ma' Fenech, kienet qegħda tteppan il-memorja ta' Daphne kemm fil-Parlament kif ukoll barra minn Malta. Cutajar opponiet u sfidat wkoll lil dawk li talbu li jsiru inkjesti pubbliċi dwar il-qtil ta' Daphne filwaqt li ddefendiet il-korruzzjoni tal-Gvern ta' Muscat anke wara rivelazzjoni tas-17 Black." F'Lulju l-Kummissarju għall-Istandards George Hyzler wasal għall-konklużjoni li l-Eks Segretarju Parlamentari Rosianne Cutajar kisret il-kodiċi tal-etika meta aġixxiet ta' sensara f'negozji ma' Yorgen Fenech għall-bejgħ ta' propjetà. Hyzler kien qed jinvestiga dan il-każ wara li rċieva lment mingħand il-kandidat indipendenti Arnold Cassola. L-Uffiċċju tal-Kummissarju għall-Istandards fil-Ħajja Pubblika informa lil Cassola li r-rapport tiegħu fuq il-każ ġie sottomess lill-Kumitat Parlamentari għall-Istandards fil-Ħajja Pubblika. Dan normalment iseħħ meta l-Kummissarju jemmen li kien hemm ksur ta' etika. Hyzler jikkonkludi li Cutajar kisret l-etika bis-senserija ma' Fenech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617b82e93b399_rand.td-a-rec-img{text-align:left}.td_uid_3_617b82e93b399_rand.td-a-rec-img img{margin:0 auto 0 0}